Președintele Braziliei spune că pandemia a fost exagerată și îi numește "homosexuali" pe cei care se tem de coronavirus.
Președintele Braziliei spune că pandemia COVID-19 a fost exagerată. Jair Bolsonaro i-a numit "homosexuali" pe cei care se tem de coronavirus. Brazilianul a lansat și un atac la adresa lui Joe Biden.
Președintele Braziliei, Jair Bolsonaro, s-a săturat de pandemie și spune că oricum trebuie să murim cândva. Președintele brazilian a fost în formă la o conferință în care trebuia să prezinte soluții pentru revitalizarea turismului. Bolsonaro i-a numit "homosexuali" pe cei care se tem de coronavirus și l-a amenințat cu praf de pușcă pe Joe Biden. Jair Bolsonaro, președinte Brazilia: "Totul este despre pandemie acum. Trebuie să încetăm. Îmi pare rău pentru decedați, chiar îmi pare rău, dar cu toții vom muri cândva. Toată lumea de aici o să moară. Nimeni nu va scăpa de asta, de realitate. Trebuie să încetăm să fim o țară de fătălăi. Priviți câtă treabă are presa. E ocupată cu mascota din spatele lor. Trebuie să confruntăm asta cu pieptul înainte, să luptăm. Am văzut recent un candidat la șefia statului care spune că dacă nu vom stinge focurile din Amazon, va impune embargouri comerciale împotriva Braziliei. Cum să confruntăm asta? Cu diplomație nu putem, nu? Ernesto? Când se termină țipetele e posibil să avem nevoie de praf de pușcă, altfel nu merge. Nici măcar nu avem nevoie să folosim pudra, dar ei să știe că o avem.".